****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 10.jūnijā **Nr.363**

(prot. Nr.24, 13.§)

**Par grozījumu 13.08.2020. Daugavpils pilsētas domes lēmumā Nr.341**

**“Par Daugavpils pilsētas attīstības programmas 2021.-2027. gadam izstrādes uzsākšanu”**

Pamatojoties uz likuma “Par pašvaldībām” 14.panta otrās daļas 1.punktu, Teritorijas attīstības plānošanas likuma 22.pantu, Attīstības plānošanas sistēmas likuma 8.pantu, Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 21. un 22.punktu,

ņemot vērā, ka 2021.gada 1.jūlijā stāsies spēkā Teritorijas attīstības plānošanas likuma 12.panta ceturtā daļa un Ministru kabineta 14.10.2014. noteikumu Nr.628 “Noteikumi par pašvaldību teritorijas attīstības plānošanas dokumentiem” 2.1 un 25.1 punkts (atbilstoši Ministru kabineta 27.05.2021. noteikumiem Nr.327 “Grozījumi Ministru kabineta 2014.gada 14.oktobra noteikumos Nr.628 "Noteikumi par pašvaldību teritorijas attīstības plānošanas dokumentiem"), Daugavpils pilsētas domes Attīstības komitejas 2021.gada 3.jūnija sēdes atzinumu, atklāti balsojot: PAR – 13 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj**:

Izdarīt Daugavpils pilsētas domes 2020.gada 13.augusta lēmumā Nr.341 “Par Daugavpils pilsētas attīstības programmas 2021.-2027. gadam izstrādes uzsākšanu” grozījumu un papildināt lēmumu ar 7.punktu šādā redakcijā:

“7. Integrēt Daugavpils pilsētas attīstības programmas 2021.-2027. gadam izstrādāto redakciju kopīgajā Daugavpils valstspilsētas un Augšdaugavas novada attīstības programmas 2022.-2027.gadam redakcijā atbilstoši Daugavpils pilsētas domes 2021.gada 11.februāra lēmumam Nr.59 “Par Daugavpils valstspilsētas un Augšdaugavas novada attīstības programmas 2022.-2027.gadam izstrādes uzsākšanu” un tā pielikumam.”

Domes priekšsēdētājs *(personiskais paraksts)* I. Prelatovs